****

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**Općinsko vijeće**

KLASA: 402-07/25-01/5

URBROJ: 2186-21-02-25-1

Sveti Đurđ, 28. ožujka 2025.

Na temelju odredbe članaka 22. Statuta Općine Sveti Đurđ („Službeni vjesnik Varaždinske županije“ broj 30/21. i 18/23.) Općinsko vijeće Općine Sveti Đurđ na 41. sjednici održanoj 28.3.2025. godine donosi sljedeću

**ODLUKU
o isplati jednokratne novčane pomoći povodom uskrsnih blagdana**

Članak 1.

(1) Donosi se Odluka o isplati jednokratne novčane pomoći povodom uskrsnih blagdana.

(2) Prigodno će se povodom uskrsnih blagdana darivati poklon bonom u iznosu od 50,00 eura sljedeće osobe:

- umirovljenici s upisanim prebivalištem na području Općine Sveti Đurđ čija mirovina (tuzemna i/ili inozemna) ne prelazi iznos od 450,00 eura mjesečno,

- korisnici zajamčene minimalne naknade s upisanim prebivalištem na području Općine Sveti Đurđ čija zajamčena minimalna naknada ne prelazi iznos od 450,00 eura mjesečno,

- nezaposlene osobe starije od 60 godina koje ne ostvaruju uvjete za isplatu mirovine.

Članak 2.

Popis osoba koje ostvaruju pravo na jednokratnu novčanu pomoć povodom uskrsnih blagdana utvrditi će se temeljem dostavljanih podataka nadležne službe za mirovinsko osiguranje, socijalnu skrb i dostavljenih odrezaka na kojim je vidljiv iznos mirovine.

Članak 3.

Osobe koje primaju više naknada i primitaka ostvaruju pravo na isplatu jednokratne novčane pomoći ukoliko zbroj ukupno primljenih naknada i primitaka ne prelazi iznos od 450,00 eura mjesečno.

Članak 4.

Ova Odluka stupa na snagu osmog dana od dana objave u „Službenom vjesniku Varaždinske županije“.

OPĆINSKO VIJEĆE OPĆINE SVETI ĐURĐ

Predsjednik Općinskog vijeća

Damir Grgec